Liikumist alustati kell 5.00 hommikul. Kohale jõudes asuti ründama kadettide elamublokki, heites akendest sisse  käsigranaate  ning tulistades ukselt alumisel korrusel maganud kadette. Vahtkonnast tulnud  kadetid koos nelja suurtükiväe kadetiga, kellel oli õnnestunud relvahoidlast saada 9 mm automaatpüstolid, avasid ründajate pihta tule, takistades nende edasitungi teisele korrusele, kus asunud kadetid said relvade hoiuruumist haarata relvad ning asuda vasturünnakule, mille järel ründajad põgenesid. Samal ajal oli üks väiksem mässajate grupp asunud ründama kadettide kasiinot, kus asusid kooli korrapidaja ohvitser ja üks veebel. Korrapidaja ohvitser hoonest lahkunud ja  veebel  läinud  elamublokki pesema.